Frihed for alle i tro og tale - Trin 1 (er låst mod redigering. Kode 1112)

Nedenstående er Birgitte Rosager Møldrups mundtlige kommentarer i forbindelse med gennemgang af materialet for en klasse.

Husk at tjekke sprog hos tilhørerne på forhånd. Skal der bestilles tolk til farsi/arabisk? Skal du oversætte til engelsk?

Slide 1

Forklaring af set-up´et. Vi skal tale om religions- og ytringsfrihed i Danmark.

Projektet er lavet med Røde Kors og en imam.

Jeg er præst i folkekirken, og ”en religiøs leder”. Det kan ikke ses på mig.

Den anden er en imam fx, og han er religiøs leder for muslimerne.

Grunden til at vi begge er her, er at religionsfriheden ligger os begge på sinde. Det er vigtigt både for kristendom og islam (visse dele af islam) (Ikke alle imamer ville stå op for det).

Slide 2-3-4

Fortælle om egen uddannelse, egen kirke, egen baggrund, personportræt.

Slide 5

I Danmark er halvdelen af præsterne mænd, halvdelen kvinder.

Min bedstefar ville ikke kunne forestille sig i sin vildeste fantasi at datterdatteren ville blive præst. Det var utænkeligt, at en kvinde kunne blive præst dengang. I 1948 fik Danmark den første kvindelige præst.

Slide 6

I Danmark er alle imamer mænd.

OBS. Sherin Khankhan har udnævnt sig selv som kvindelig imam i København, men anerkendes ikke af mandlige imamer. Hun har grundlagt Mariam moskeen i 2016.

OBS. Det er godt med en venskabelig og humoristisk tilgang til hinandens religion i oplægget. Fx kan man nævne, at det ikke er til at vide, hvordan det ser ud ift. kvindelige imamer om 70 år.

Slide 7

Humor – det er mig til højre, imamen til venstre og tolken i midten.

Grundtvig: Menneske først. Før al religion er vi alle mennesker.

Slide 8

Det sted, vi er født og vokset op, bestemmer hvad vi spiser, hvordan vi siger goddag, hvad vi lærer i skolen, hvad vi tror på mv.

Slide 9

Vi er meget farvede af der, hvor vi er vokset op. Det bestemmer hvad vi spiser, hvordan vi går klædt, hvordan vi hilser osv. I DK hilser man med hånd, så det gør imamen Ibrahim også her under oplægget.

Man kan ikke dømme folk på det de gør, der er kulturelt bestemt. De er vokset op til at overtage den adfærd. (Falafel, tro osv) Det giver ikke mening at sige, at det er ”dumt”, når andre gør noget andet, end vi gør. De er vokset op et andet sted, og ind i en anden kultur. Man kan ikke bebrejde dem det.

Slide 10

Følelser er universelle, og er meget ens på tværs af alle kulturer.

Hvis vi fx ser på kvinderne, så er den følelse, kvinden får i kroppen, når hendes barn på 1 år skal lære at gå, den samme uanset land.

Fordi vi har de samme følelser, og kan tale sammen, kan vi føle fællesskab med hinanden på tværs af kulturer.

Slide 11

Vores ligeværdighed er det centrale udsagn for hele dette materiale.

(Kommentar fra publikum: Muslimer bliver behandlet dårligere i Danmark. Svar: Vi er monokulturelle i DK, har været det gennem mange år, og er bange for andre kulturer)

Slide 12

Lovgivningsmæssigt er det forbudt at undlade at hjælpe et menneske i nød. Det er vores ansvar som mennesker. Man skal hjælpe andre, uanset deres tro, race og kultur.

Slide 13

Man kan ikke nødvendigvis se på folk, hvad de tror på. I Danmark må man gerne vise, hvad man tror på, men man må også godt lade være med at vise det. Som muslim kan man godt lade være med at gå med tørklæde i Danmark, og alligevel være troende. Troen bor i hjertet.

Nævn evt Burka forbuddet. Regeringen synes, det er vigtigt, at man skal kunne se folks ansigt, for at forhindre terror. Ansigtet må ikke være skjult. En del af befolkningen i Danmark synes, det er ok at gå med tørklæde, og andre synes ikke det bør være ok.

Dansk Folkeparti fylder meget i denne dialog.

(Ham i højre hjørne nederst er Naved Baig, imam)

Slide 14 – hurtigt videre til den næste

Nævn evt Muhammedkrisen som et eksempel på ytringsfrihed i Danmark. Den viser, at det ikke er sort/hvidt. Danskerne er ikke enige om, hvorvidt man skal omtale andre religioner med ærbødighed, eller man må sige lige, hvad man vil. Det kan minde om voksenmobning.

Man må sige alt. Der er ikke noget, man ikke må sige. Men man kan blive dømt, hvis man udtaler sig racistisk.

(Forklar evt kort Muhammedkrisen. En dansk tegner, tegnede i en avis Muhammed med bomber i hans turban. Den muslimske verden blev vrede på Danmark, og brændte det danske flag af i Istanbul mv.)

Det er ok at lave sjov med religion i Danmark. I Danmark er vi vant til ironi og kan lave sjov med mange ting. Men man viser måske ikke respekt? Man behøver ikke sige alt, selvom man godt må. Tegneren ville ikke sige undskyld, selvom han stødte så mange mennesker.

Slide 15

Danskerne kan også være nærtagende. Fx historien om de sandaler, som Coop solgte, med Jesus malet på undersiden. Folk blev stødte, og de stoppede salget.

Slide 16

Ytrings- og religionsfrihed er sikret i Grundloven. Billedet viser Domhuset, hvor dommerne sidder.

Religion og lov er skilt ad i Danmark. Forklar ordet ”sekulariseret”. Vi bygger vores sameksistens på at loven er overordnet vores mangfoldige religiøsitet, så vi alle kan være her. Med lov, (og ikke med Gud eller sharia), skal man land bygge. (Teksten på bygningen).

Slide 17

Både biblen og koranen er underordnet grundloven, når det gælder vores fælles liv. I vores daglige liv i de mindre fællesskaber kan de hellige skrifter sagtens fylde mest i vores hjerter. Man skal ikke underkende det, der står i biblen/sharia. Men man skal lære at se på sharia på en ny måde. Det er et regelsæt, man kan vælge at leve under, så længe det ikke overskrider grundloven. Hvis vi skal leve sammen i vores samfund, skal vi have noget fælles, der regulerer vores handlinger, og her er det Grundloven.

Slide 18

Muslimerne skal arbejde på deres helligdage, fordi grundloven står over koranen og biblen. Man kan vælge selv at holde ferie. Mange skoler vælger at give børnene fri til Eid-fest. Men man har ikke automatisk fri, når der er Eid.

I Danmark er kristendommen skrevet ind i lovgivningen (men danner ikke lovmæssig grundlag for lovgivningen!). Derfor har vi fri til påske, pinse og jul. Dermed har kristendommen nogle fordele frem for de andre religioner.

Slide 19

Det er et kristent land, men kristendommen lovgiver ikke. De kristne traditioner fylder en del.

Den kristne kirke er nævnt i loven, og støttes af loven. (Der er religionsfrihed, men ikke religionslighed – måske for vanskeligt emne at tage op, men det kan man vurdere fra gang til gang)

Slide 20

Vi har lov til at tro på forskellige ting i Danmark. Tingene, der står inden for cirklen, er ikke begrænset af loven, men sikret af loven. Loven er hele vejen rundt om.

Slide 21-22-23-24

Imamen skal sige teksten på Slide 21 (Ved de andre Slide skiftes man til at sige noget).

Det passer i Danmark, selvom det står anderledes i koranen. I koranen står der også ”Ingen kan tvinges til at tro”.

Burka-forbuddet er et maskeringsforbud. Der er visse politiske partier, som er imod at vise hvad man tror på. De vil gerne have tørklædet forbudt også. Det er et overgreb på menneskes frihed.

I Danmark har man frihed til at vælge at skifte religion, men også frihed til at lade være.